మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
‘యూటర్న్’: దెయ్యంగా మారిన వదినమ్మ
‘ఎంసీఏ’ (మిడిల్ క్లాస్ అబ్బాయ్)’ చిత్రంలో హీరో నానికి వదినగా నటించి మెప్పించిన సీనియర్ బ్యూటీ భూమిక.. దెయ్యంగా కనిపించబోతుంది.
Samayam Telugu | Updated:
Mar 22, 2018, 02:02PM IST
‘ఎంసీఏ’ (మిడిల్ క్లాస్ అబ్బాయ్)’ చిత్రంలో హీరో నానికి వదినగా నటించి మెప్పించిన సీనియర్ బ్యూటీ భూమిక.. దెయ్యంగా కనిపించబోతుంది. కన్నడలో సూపర్ హిట్ సాధించిన సస్పెన్స్ థ్రిల్లర్ మూవీ ‘యూటర్న్’ని తెలుగు,తమిళ్‌లో రీమేక్ చేస్తోంది అక్కినేని కోడలు సమంత . ఈ చిత్రాన్ని స్వయంగా సమంతే నిర్మిస్తుండటం విశేషం. అయితే ఈ మూవీ ఒరిజినల్ కన్నడ వెర్షన్‌లో దెయ్యం పాత్రను రాధికా చేతన్ పోషించగా.. తెలుగులో సీనియర్ నటి భూమిక నటించబోతున్నారు.
రెండేళ్లకిందట కన్నడలో శ్రద్దాశ్రీనాధ్‌, రాధికా చేతన్‌, దిలీప్‌రాజ్‌లు ముఖ్యపాత్రలో పవన్‌ కుమార్ అనే కొత్త దర్శకుడు తీసిన 'యూటర్న్‌' ఘన విజయం సాధించింది. తెలుగులో ఈ ప్రాజెక్ట్ భూమిక వద్దకు వెళ్లడం... ప్రాధాన్యత ఉన్న పాత్ర కావడంతో భూమిక ఓకే చేయడం చకచకా జరిగిపోయాయట.
మహేష్ బాబుకి ఒక్కడు.. పవన్ కళ్యాణ్‌కు ఖుషి.. ఎన్టీఆర్‌కి సింహాద్రి లాంటి బ్లాక్‌బస్టర్ హిట్ చిత్రాలను ఇచ్చి టాలీవుడ్‌ను ఏలిన ఒకప్పటి స్టార్ హీరోయిన్ భూమిక క్యారెక్టర్ ఆర్టిస్ట్‌‌గా ‘యూటర్న్’ తీసుకుని తన సత్తా చాటుతోంది. మరి ఆన్ స్క్రీన్‌పై ఘోస్ట్‌గా ప్రేక్షకుల్ని ఎంత వరకూ మెప్పిస్తుందో చూడాలి.